Diari Oficial de la Generalitat Valenciana


Sumari del DOGV 4203, del 05-03-2002 (2002/1687)

Notificació a la senyora Mª José Marín Fernández. Recurs número R-233/2001.
---------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1687


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Mª José Marín Fernández. Recurs número R-233/2001. [2002/A1687]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Mª José Marín Fernández, avinguda Vicente Mortes, número 64-20a (46819 Paterna), la resolució del recurs d'alçada amb el número de referència interna R-233/2001.
  
Resolució
  
Examinat el recurs d'alçada formulat per la senyora María José Marín Fernández contra la resolució denegatòria del reconeixement del compliment dels requisits per a la percepció de la subvenció de la Generalitat Valenciana per a l'adquisició d'un habitatge de protecció oficial, acollida a l'expedient número 46/1G/433/1998/190.
  
Antecedents de fet
  
1. La senyora María José Marín Fernández, adquirent d'un habitatge de protecció oficial de nova construcció, mitjançant el contracte de compravenda de data 1 de juliol de 1999, va presentar, en el Servei Territorial d'Arquitectura i Habitatge de València, la sol·licitud de visat i de finançament qualificat el dia 7 del dit mes i any.
  
2. En vista de la documentació aportada, el cap del Servei Territorial, en data 10 de setembre de 1999, va dictar resolució (VPO 510) i visa l'esmentat contracte i, concedeix una subsidiació del tipus d'interés del préstec qualificat. Així mateix va comunicar a la interessada, en un full annex d'informació provisional d'ajudes, les subvencions de la Generalitat Valenciana que podrien correspondre-li si és procedent, i li adverteix, expressament, que el termini per a sol·licitar les subvencions de la Generalitat Valenciana era de sis mesos des de la formalització de l'escriptura de compravenda.
  
La dita resolució, així com la comunicació annexa, va ser rebuda per la senyora Dolores Corredor Ferrer ?que figura en l'expedient com a persona autoritzada a aqueix fi- mitjançant una entrega efectuada en les dependències del Servei Territorial, segons acredita la còpia que hi ha en l'expedient d'aquestes i en la qual consta el justificant de recepció de data 22 de setembre de 1999.
  
3. En data 30 d'octubre de 2000, la interessada va presentar una sol·licitud de concessió de subvencions de la Generalitat Valenciana (imprés normalitzat model 12700), i va aportar, entre altres documents, l'escriptura de compravenda de l'habitatge objecte de l'actuació protegible, datada en 29 de setembre de 1999.
  
4. Examinada la documentació aportada i finalitzada la instrucció de l'expedient, el Servei Territorial va informar a la interessada dels motius que servirien de base a la proposta de resolució desestimatòria de la seua sol·licitud i, amb caràcter previ a redactar l'esmentada proposta, li va concedir el tràmit d'audiència de l'expedient (VPT 516) a fi que poguera aportar, en el termini de 15 dies naturals, les al·legacions i documents que estimara pertinents en defensa dels seus interessos.
  
En data 5 d'abril de 2001, la interessada va formular un escrit d'al·legacions acompanyat de la documentació que va estimar pertinent en la seua defensa.
  
5. Vist l'expedient, no considerant desvirtuats els fets posats de manifest en el tràmit d'audiència, en data 3 de maig de 2001, el Servei Territorial va dictar una resolució (VPT 517) i va denegar la concessió de subvencions de la Generalitat Valenciana per incompliment del que disposa l'article 24.2 del Decret 173/1998, de 20 d'octubre, del Govern Valencià, ja que queda acreditat que han transcorregut més de sis mesos des de la formalització de l'escriptura pública de compravenda o adjudicació i la sol·licitud de les subvencions de la Generalitat Valenciana.
  
6. Contra l'esmentada resolució, la senyora María José Marín Fernández va interposar un recurs d'alçada dins del termini i en la forma escaient, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
2. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
3. De conformitat amb el que estableix l'article 24.2 del Decret 173/1998, de 20 d'octubre, del Govern Valencià, sobre actuacions protegibles en matèria d'habitatge, serà un requisit imprescindible, entre altres, per a obtindre el reconeixement d'ajudes a càrrec dels pressupostos de la Generalitat Valenciana, que entre la formalització de l'escriptura i la sol·licitud de les subvencions, no hagen transcorregut més de sis mesos.
  
4. En virtut del que estableix l'article 11.b de l'Ordre, de 18 de desembre de 1998, del conseller d'Obres Públiques, Urbanisme i Transports, sobre desenvolupament i tramitació de les mesures de finançament d'actuacions protegibles en matèria d'habitatge, «el termini màxim per a sol·licitar el reconeixement dels requisits per a la percepció de les subvencions serà de sis mesos des de la formalització de l'escriptura...»
  
5. Finalment, l'article 47 de l'esmentada Llei 30/1992, de 26 de novembre, disposa que «els termes i terminis establits en aquesta o altres lleis obliguen les autoritats i personal al servei de les administracions públiques competents per a la tramitació dels assumptes, així com els interessats en aquests».
  
6. En el cas que ens ocupa, examinada la documentació que hi ha en l'expedient, es comprova:
  
6.1 Que en la tramitació de l'expedient s'han complit tots els requisits procedimentals i, específicament, el tràmit d'audiència a la interessada.
  
6.2 Que han transcorregut més de sis mesos entre la formalització de l'escriptura pública de compravenda i la sol·licitud de les subvencions de la Generalitat Valenciana.
  
7. La concessió, per part de l'administració, de les ajudes econòmiques per a adquisició d'habitatge constitueix en principi una activitat reglada a la qual ha de subjectar-se l'activitat administrativa, la qual cosa no permet a l'òrgan que resol decidir ponderant les circumstàncies que concorren en cada cas, a fi de no convertir el control en arbitrarietat.
  
Per tot el que s'ha exposat, no desvirtuant allò que ha adduït la recurrent el contingut de la resolució impugnada, és procedent confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora María José Marín Fernández contra la Resolució del Servei Territorial d'Arquitectura i Habitatge de València, de 3 de maig de 2001, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.